De la autoarea bestsellerelor Adresa, Leii de pe Fifth Avenue si Palatul Magnolia, un nou roman istoric pasionant, Spectacol de gala, care impleteste fapte reale, o ancheta detectivistica si o poveste de dragoste aproape imposibila, devenit, la randul sau, in 2024, bestseller in publicatiile USA Today si Publishers Weekly. Oricine ar cunoaste-o pe frumoasa si gratioasa Marion Brooks ar spune ca tanara de 19 ani este o rasfatata a sortii. Provine dintr-o familie instarita, iar prietenul ei e gata sa o ceara in casatorie, oferindu-i o viata de vis: un camin plin de iubire, poate si de copii, intr-un cartier elegant al New Yorkului. Asemenea multor alte fete care se maturizeaza in traditionalistii ani 1950, Marion se simte prinsa in capcana. Dar i se iveste ocazia de a da o proba pentru faimosul ansamblu Radio City Rockettes, trupa de dansatoare deja intrata in legenda, iar ea profita de sansa de a schimba un viitor previzibil cu viata plina de stralucire a unei artiste. Cand un atacator dezaxat detoneaza o bomba artizanala in Radio City Music Hall, Marion descopera ca aceasta lume fascinanta are si o latura intunecata si periculoasa. Dupa o pierdere tragica, ea porneste in cautarea ucigasului. Va putea o dansatoare de revista, adusa de hazard in preajma unui medic psihiatru vizionar, sa contribuie la prinderea unui criminal in serie care terorizeaza New Yorkul? \n \n Un roman bogat in detalii istorice, un omagiu adus ansamblului de dans Rockettes, ale carui momente de perfectiune sunt rezultatul devotamentului, eforturilor supraomenesti si camaraderiei absolute. - Kirkus Reviews Ce poate fi mai stralucitor decat celebrul Radio City Music Hall din New Yorkul anilor 1950? Acesta este cadrul noului roman istoric cu elemente de thriller al Fionei Davis, in care protagonista Marion Brooks isi traieste visul de a deveni o dansatoare Rockette. - Hello! Fiona Davis aduce la lumina informatii extraordinare despre Rockettes si surprinde lupta lui Marion de a gasi un echilibru intre asteptarile societatii din anii 1950 si dorinta ei de a se elibera. Cititorii Fionei Davis nu vor fi dezamagiti. - Library Journal Inspirat din evenimente tragice reale si impregnat de istoria bogata a fetelor Rockettes, romanul Fionei Davis este, in esenta, o scrisoare de dragoste adresata Radio City Music Hall si marii familii a carei inima bate in culisele spectacolului. - Dance Magazine Traducere din limba engleza de Sinziana Dragos.